Выкарыстанне валанцёраў з ліку школьнікаў — таксама з усіх бакоў апраўданы крок. Па-першае, практыка адбываецца на свежым паветры. Па-другое, яна дае навыкі зносін з людзьмі, а такі досвед для далейшага жыцця — заўжды неацэнны. І па-трэцяе, такая дзейнасць — досыць эфектыўная форма прафесійнай арыентацыі: і ў бібліятэкары можна потым ісці, і ў рэкламшчыкі. Справа ў тым, што сярод абавязкаў валанцёраў — не толькі кнігавыдача ды запіс новых чытачоў, але і піяр бібліятэк, кніг, чытання. Таму бярозаўскія валанцёры раздаюць мінакам бібліятэчную выдавецкую прадукцыю: улёткі, закладкі, буклеты з адрасам ЦРБ і дзіцячай бібліятэкі. Усё правільна: чалавек павінен ведаць дарогу ў бібліятэку — рана ці позна ён сюды прыйдзе.